ועדת הפנים והגנת הסביבה, כנסת 20, פרוטוקול מספר 184, 2016-05-25 10:05

דוד אמסלם: בוקר טוב, אני מתכבד לפתוח את ישיבת ועדת הפנים והגנת הסביבה בנושא הפגיעה הצפויה בחופים בעקבות תמ"א 1 וביטול תמ"א 13.

דוד אמסלם: זאת ישיבת מעקב.

דוד אמסלם: בעזרת השם, בשבוע הבא נקבע דיון בנושא החופים ונושא המצילים, וזה מקבל דגש בעיקר לאור מה שקרה בשבוע האחרון, שהיו מספר טביעות מיותרות.

דוד אמסלם: על כך נעשה דיון בשבוע הבא – גם על תפעול החופים וגם נושא המצילים – בגלל שנפתחה עונת הרחצה, ומבחינתנו יש חשיבות עליונה שיש את התנאים המינימליים לבאים לחוף, ובוודאי ובוודאי שהבטיחות קיימת ויש צוות רפואי במקום וגם מספר ראוי של מצילים מוסמכים.

דוד אמסלם: את זה נעשה בשבוע הבא, בעזרת השם.

דוד אמסלם: כרגע זו ישיבת מעקב.

דוד אמסלם: אביגדור, עשיתי ישיבה ב-10 באוגוסט 2015, ושם החלטנו: "הוועדה מבקשת ממנהל התכנון לבוא בדברים ולקיים התייעצות מעמיקה עם המשרד להגנת הסביבה, משרד הפנים ומשרד התיירות, כמו כן גם עם עמותות והארגונים הירוקים, לבנות מצע עם נוסחה הגיונית שתאזן בין מכלול האיזונים והשימושים הציבוריים הנדרשים, כגון: מסעדות, בתי קפה, שירותים, מלתחות וכו', ובין שמירה על קו חוף נקי לטובת תושבי ישראל.

דוד אמסלם: " מה שביקשנו באותו דיון לגבי החופים – אני לא זוכר אם היית או לא - - -

אביגדור יצחקי: לא.

דוד אמסלם: אז ביקשנו לאזן בין הצרכים.

דוד אמסלם: כשהייתי ילד היינו באים לחוף הים היו מטקות ובזה נגמר העניין.

דוד אמסלם: היום אנשים מבקשים רמת שירות ונושאים אחרים בחוף הים – בתי קפה, מסעדות, קיוסקים - וזה חלק מהבילוי, תוך איזון עם שמירה על הרצועה עצמה, שבמהות שלה באה לשרת את אלה שבאים לחוף הים לרחצה.

דוד אמסלם: שלחתי לכם מכתב ב-15 במרץ ובו ביקשתי, ואני מצטט: סעיף 51א לחוף.

דוד אמסלם: יושב-ראש המועצה הארצית ימסור לוועדת הפנים והגנת הסביבה של הכנסת דיווח על החלטות שקיבלה המועצה הארצית לפי סעיף 51 מיד לאחר קבלתם, ויצרף לדיווח את המסמכים הנוגעים לעניין".

אביגדור יצחקי: זה קיבלת.

אביגדור יצחקי: זה נשלח.

דוד אמסלם: יכול להיות שנשלח, אני לא קיבלתי כלום.

אביגדור יצחקי: נבדוק את זה.

אביגדור יצחקי: נשלח.

דוד אמסלם: תבדוק את זה, מצוין.

דוד אמסלם: אתה זוכר מה תכננתי בחקיקה, ואתה גם זוכר מה עשיתי.

אביגדור יצחקי: נשלח.

אביגדור יצחקי: מעניין שזה לא הגיע.

דוד אמסלם: יכול להיות שדואר ישראל הוציא את הצבי לפני שלושה חודשים וזה עוד לא הגיע, אבל אני לא קיבלתי.

דוד אמסלם: זה בסדר, תדאג רק שנקבל את המכתב הזה.

דוד אמסלם: אני רוצה להעביר את רשות הדיבור למנהל התכנון, שיציג לנו את כל הנושא של התמ"א.

אביגדור יצחקי: אני מבקש לפתוח, אדוני היושב-ראש.

דוד אמסלם: בוודאי.

דוד אמסלם: אליך, אחר כך הקטע המקצועי ואחרי זה נשמע את הארגונים ואת ההערות שלהם.

אביגדור יצחקי: אני רוצה לעדכן את הוועדה, בעיקר את היושב-ראש, שביום שני השבוע אישרה ממשלת ישראל את תיקון מס' 1 לתמ"א 35, שזו עבודה מאומצת רבה.

אביגדור יצחקי: כשנכנסתי לתפקידי כיושב ראש המועצה הארצית החלטתי שאנחנו מסיימים את העניין הזה, ומהר ככל האפשר.

דוד אמסלם: ספר לחברי הוועדה האחרים מה זה תמ"א 35 ובמה היא עוסקת.

אביגדור יצחקי: תמ"א 35 קובעת איפה יבנו ואיפה לא יבנו במדינת ישראל, במילים הכי פשוטות.

אביגדור יצחקי: אכן, העבודה הזאת נעשתה בתיאום, במספר ישיבות ומספר צורות.

אביגדור יצחקי: ההחלטה התקבלה פה אחד, למעט איזה סעיף קטן שנוגע למה גובר על מה – תמ"מ או תמ"א – בפריפריה של צפון מדינת ישראל.

אביגדור יצחקי: היא מספקת ומביאה בשורה למדינת ישראל בתחום השטחים הפתוחים מחד והצרכים האורבניים מאידך.

אביגדור יצחקי: אני חושב שהיא מספיקה לנו ל-15–20 שנים הקרובות, ואולי אפילו יותר מזה.

אביגדור יצחקי: זאת תמ"א שעובדים עליה כבר שבע שנים, ובתוך שנה סיימנו את העניין הזה בתיאום מלא, אפילו קיבלנו את ברכת ארגון הגג של הגופים החברתיים-הירוקים, כולל ברכה שלהם בתקשורת על ההחלטה הזאת.

אביגדור יצחקי: אני חושב מגיעה לכולם תודה, זו בשורה גדולה.

אביגדור יצחקי: בתקשורת הדברים הטובים עוברים מתחת לרדאר, אבל זו באמת מהפכה מבחינתי.

אביגדור יצחקי: לגבי הנושא של תמ"א 13 או תמ"א 1 – היום אנחנו בעיצומה של הכנסת תמ"א 1.

אביגדור יצחקי: תמ"א 1, משמעותה להביא את כל התמ"אות לתוך תמ"א 1 כדי שהדברים יהיו יותר נהירים וברורים.

אביגדור יצחקי: יש עדיין חילוקי דעות אם צריך את תמ"א 1 או לא צריך את תמ"א 1, ואנחנו במהלך של עבודה על העניין הזה.

אביגדור יצחקי: אישור התיקון של תמ"א 35 הוא חלק ראשון מהעניין הזה.

אביגדור יצחקי: כשלפחות לגבי השטחים הפתוחים הגענו להבנות וסיכמנו.

אביגדור יצחקי: התמ"א השניה שצריכה להיכנס לתוך תמ"א 1 היא תמ"א 13, שהיא נושא הטיפול בחופים.

אביגדור יצחקי: מדברים על החופים כאילו דנו בחופים.

אביגדור יצחקי: לא דנו בחופים, אדוני יושב-ראש הוועדה, דנו בעורף החופים.

אביגדור יצחקי: אז כל מי שמנסה לצייר את זה כאילו אדוות הגלים מלחכת את ה"פלדלת" שנמצאת על חוף הים – לא כך הוא, ולא דומה לעניין הזה.

<איתמר בן דוד: אבל האמת צריכה להיאמר - - - סכנה - - -

אביגדור יצחקי: סליחה, אני ברשות דיבור.

אביגדור יצחקי: זה מוסד מכובד.

דוד אמסלם: דקה, דקה אביגדור.

דוד אמסלם: מה שמך?

דוד אמסלם: יש לך נטייה להתפרץ.

דוד אמסלם: זו פעם רביעית באחת מהישיבות שלי.

דוד אמסלם: אני סופר את זה, אני גם זוכר.

דוד אמסלם: מספיק.

דוד אמסלם: בבקשה.

אביגדור יצחקי: לגבי 100 המטרים של החוף, בניגוד לדעתי, יש אפילו החמרה של כל מה שאפשר לשים שם.

אביגדור יצחקי: אני, כאיש שאולי יותר מבוגר מכל הנוכחים פה, רוצה לשבת בחוף הים ולשבת בבית קפה, לאו דווקא בחול.

אביגדור יצחקי: אבל למרות זאת, קיבלנו החלטה שכל מה שניתן להקים זה את אותן תחנות הצלה, מגן דוד, מלתחות וכל מה שצריך.

אביגדור יצחקי: קיבלתי את הגזרה הזאת, וקיבלו את ההחלטה, בתיאום מלא עם כל הגופים, מה אפשר בתחום ה-100 מטר מהחוף.

אביגדור יצחקי: עכשיו השאלה היא מה קורה בעורף החוף.

אביגדור יצחקי: שיהיה ברור – אנחנו לא מדברים על החופים, אנחנו מדברים על עורף החופים.

דוד אמסלם: עשינו פה דיון קודם ארוך, לא היית.

דוד אמסלם: ביקשנו התייחסות גם בטווח ה-100 מטר וגם ה-300 מטר.

אביגדור יצחקי: בתחום ה-100 מטר, אדוני יושב-ראש הוועדה, למיטב ידיעתי, למיטב הבנתי ולמיטב הדיון שניהלתי במועצה הארצית, לא היתה שום בעיה.

אורי מקלב: 100 מטר זה עדיין נקרא עורף?

אביגדור יצחקי: 100 מטר זה חוף ואחרי זה עורף.

אביגדור יצחקי: אני מאוד לא אוהב את המסע, סוג של הונאה, מספרים לציבור כאילו הולכים להרוס להם את החופים.

אביגדור יצחקי: לא כך הוא; אין פה אף אחד שחושב שבכלל רוצים לעשות דבר כזה.

אביגדור יצחקי: יש לנו דיון על עורף החופים, ובעורף החופים היו שטחים שבהם אסור היה לגעת.

אביגדור יצחקי: דרך אגב, בחלק מהמקרים במרחק גדול מהחוף.

אביגדור יצחקי: ישבו ועדות המשנה, דנו וקיבלו סיכומים, כאשר החברה להגנת הטבע, ארגון הגג, אדם טבע ודין ואחרים, אמרו שיש להם בעיה, מתוך כל עורף החופים של מדינת ישראל, עם סדר גודל של 13,000 דונם, שכ-4,500 מהם באזורים אורבניים.

אביגדור יצחקי: אזורים אורבניים, הכוונה: העיר תל-אביב, העיר נתניה, העיר הרצליה, העיר נהרייה, העיר עכו וכל הערים האחרות, שאני חושב שבהן לא צריכים להיות חילוקי דעות, ועוד כ-8,500 דונם נמצאים בשטחים יותר פתוחים – חלקם באשדוד, חלקם בפלמחים, חלקם בזיקים וחלקם במקומות אחרים.

אביגדור יצחקי: החלטת המועצה הארצית לתכנון ובנייה היתה כזאת: קודם כול, החלטנו להפקיד את התוכנית בעד הדבר הזה, בתיאום עם כל גורמי המועצה הארצית, לרבות הגנת הסביבה ורשות הטבע והגנים, בהתנגדות של ארגון הגג.

אביגדור יצחקי: ציינתי בפני ארגון הגג שכרגע אנחנו מפקידים את התוכנית לצורך הערות הוועדות המחוזיות, אבל לא סתמנו את הגולל.

אביגדור יצחקי: ב-13,000 הדונם האלה נדון בפרטנות ונבחן אותם בפינצטה אחד אחרי השני, כדי לקבל את ההחלטה האופטימלית מבחינתנו.

אביגדור יצחקי: ואכן מאז, נציגם של החברה להגנת הטבע, האדון פרלמוטר הידוע לטוב - שהוא אחד המומחים בתחום ואני מאוד מעריך אותו – ישב אתי בישיבה ארוכה והסביר.

אביגדור יצחקי: ישבנו על הדברים פעם ראשונה, נכנס את הפורומים פעם נוספת על מנת להגיע להסכמה מקסימלית, ובמידה שלא נגיע אז המועצה הארצית היא הגוף הסוברני שיחליט.

אביגדור יצחקי: אני רוצה להזכיר עוד פעם שמדובר פה רק ב-13,000 דונם, שעל חלקם כבר אמרתי לו שאני מסכים, אבל על חלקם אני לא מסכים, כי במקום שיש כבר אורבניקה לשמור עורף של חוף בחלק האחורי של האורבניקה נשמע לי קצת בעייתי.

אורי מקלב: התוכנית פרטנית או כוללת?

אביגדור יצחקי: התוכנית היא תוכנית פרטנית, עם סימון של קווים, מפורשת וידועה.

אביגדור יצחקי: עוד מעט תראה אותה.

אביגדור יצחקי: יש גם כמה תיקונים טכניים, שלפי דעתי נפלה שם טעות סופר וצריך לתקן אותם.

אביגדור יצחקי: אבל אנחנו בעיצומו של התהליך, אנחנו הולכים לעשות תהליך שהוא פרטני מאוד מאוד מאוד לגבי כל דונם ודונם של החוף, ובסוף התהליך אני בטוח שנקבל את התוצאה הטובה ביותר.

אביגדור יצחקי: לפני שמציגים, אני רוצה לומר שהדברים האלה הוצגו לפני ארגון הגג במועצה ארצית, וביקשתי מהם ואמרתי להם: אנחנו מקבלים את זה עכשיו, אנחנו מביאים להערות, נשב בצורה פרטנית, ובכל זאת הם בחרו להצביע נגד.

אביגדור יצחקי: למה?

אביגדור יצחקי: אני לא יודע, מסיבות שקשה לי מאוד לחשוב מה הן.

אביגדור יצחקי: יש לי מחשבות משלי, אבל לא אביע אותן פה.

אביגדור יצחקי: אני חושב שהציבור כולו, וגם אדוני יושב-ראש הוועדה וחברי הוועדה, יכולים להיות רגועים – לא תהיה פגיעה בחופים בשום צורה ובשום אופן.

אביגדור יצחקי: נעשה את העבודה המיטבית בשביל להגיע לדבר הטוב ביותר מבחינתם של אזרחי מדינת ישראל.

אביגדור יצחקי: תודה.

דוד אמסלם: תודה רבה.

דוד אמסלם: בואו נצלול לתוכנית.

דוד אמסלם: תציגו לנו ואחרי זה נפתח את זה.

דוד אמסלם: בינת שוורץ, בבקשה.

<בינת שוורץ: תודה, אדוני היושב-ראש.

<בינת שוורץ: פרק החופים בתמ"א 1 הוא חלק ממהלך יותר גדול, שבהזדמנות אשמח להציג לוועדה.

<בינת שוורץ: בגדול, תמ"א 1 מסדירה בראייה תכנונית כוללת ועל רקע תמ"א 35 את מערך התשתיות והשטחים הפתוחים תוך הסתכלות הדדית עליהם, כדי לייצר איזושהי ראייה תכנונית עתידית לישראל בהיבטים האלה.

<בינת שוורץ: פרק החופים בתמ"א 1 נותן הגנה מלאה לחופים, וגם הגנה על העורף הפתוח שלהם.

דוד אמסלם: הייתי רוצה שתסבירי בשני משפטים לחברי הוועדה שפחות בקיאים בעניין מה תמ"א 1 אומרת.

דוד אמסלם: תמ"א 35, הגדיר אותה אביגדור: כל הבנייה במדינת ישראל.

דוד אמסלם: תסבירי מה זה תמ"א 1 ואיך גוזרים משם את ההתייחסות לפרק החופים.

<בינת שוורץ: תמ"א 1 זו תוכנית מתאר ארצית אחת שמאחדת כ-15 תוכניות ארציות שונות, שעסקו כל אחת בסקטור מסוים: אחת עסקה בדרכים, אחת עסקה במסילות, אחת עסקה בקווי חשמל, אחת עסקה בווי מים, אחת עסקה בביוב, אחת עסקה ביערות, אחת עסקה בשמורות טבע וגנים לאומיים.

<בינת שוורץ: חשבנו שנכון לחבר את כולן יחד, להסתכל על הסתירות הפנימיות ולפתור אותן, לתת איזשהו כיוון עתידי לתכנון ולייצר מארג שלם של מערך התשתיות ומערך השטחים הפתוחים בישראל כשלד לפיתוח הבנייה, המגורים, היישובים והפיתוח הכלכלי של ישראל.

<בינת שוורץ: אמרתי שזה על רקע תמ"א 35 כי תמ"א 35 לא נכנסה לרזולוציה הזאת, של תשתיות ושטחים פתוחים.

<בינת שוורץ: היא התייחסה יותר לפריסת המגורים בגדול – אזורים שמרב האוכלוסייה תתכנס שם, יקבלו איכות חיים ותעסוקה והאזורים שיישמרו יותר כשטחים פתוחים.

<בינת שוורץ: בתוך תמ"א 1 יש לנו את פרק החופים.

<בינת שוורץ: תיכף אראה לכם יותר, רק אומר בכותרות שהפרק הזה נותן הגנה מלאה על החופים ועל העורף שלהם, תוך איזון עם צורכי הפיתוח.

<בינת שוורץ: אנחנו לא רואים יותר את החוף בראייה סקטוריאלית – החוף ואין בלתו.

<בינת שוורץ: לא; על החוף יש עיר – יש אשקלון, יש אשדוד, יש נהרייה, יש עכו, וחלקן נמצאות גם בנויות בתחום ה-100 מטר.

<בינת שוורץ: תיכף תראו את הכללים שקבענו, כך שגם העיר תוכל לחיות, לטובת הציבור, וגם החוף ישמש את הציבור את הציבור על שלל גווניו.

<בינת שוורץ: הציבור הוא לא אחד, אין רק סוג מסוים אחד של ציבור שרוצה להשתמש בחופים.

<בינת שוורץ: התהליך היה מאוד ארוך, מאוד מעניין, עם המון שותפים.

<בינת שוורץ: התוצר שאראה לכם מבטא הסכמות מאוד רחבות, כאשר בפני כל השותפים עמדה מטרה אחת – להבטיח לציבור מגוון של חופים בישראל ובלי לפגוע באינטרסים אחרים של אותו ציבור.

<בינת שוורץ: למעט כמה חילוקי דעות שוליים, התוצר שאראה לכם כאן הוא מוסכם ומקובל, ונורא אשמח שתכירו אותו ותראו אותו.

<בינת שוורץ: תפיסת העולם מתחילה מהמרקמים העירוניים שקבעה תמ"א 35.

<בינת שוורץ: תמ"א 35 הגדירה את השטחים שבהם הפיתוח העירוני יהיה אינטנסיבי ומשמעותי במדינת ישראל.

<בינת שוורץ: כמובן שתוכניות המתאר המחוזיות מסמנות את היישובים הכפריים, ואנחנו רואים את החופים.

<בינת שוורץ: העיקרון הראשון שאמרה תמ"א 1 הוא שאנחנו חייבים להבחין בין חוף עירוני, שהוא למרגלות היישובים העירוניים, לבין חוף פתוח שנמצא בין היישובים העירוניים ומה שיושב מאחוריו זה בעיקר יישובים כפריים או שטחים פתוחים לסוגיהם.

<בינת שוורץ: תמ"א 13 - רק להשכלה כללית כדי להיכנס לקונטקסט - שהיא התוכנית שקודם קבעה את הכללים על החופים, לא נוגעת רק בחוף הים.

<בינת שוורץ: היא מגיעה, כמו שאתם רואים, לכביש 4, לכביש 2 או למסילה.

<בינת שוורץ: היא תמיד יושבת על אחת הדרכים האלה או המסילות.

<בינת שוורץ: כמו שאתם רואים, חלק מהיישובים בנויים כבר היום בתוך ה-100 מטר.

<בינת שוורץ: תמ"א 1 קבעה, בגדול, שלושה כללים: כללים ל-100 מטר באזור חוף עירוני; כללים ל-100 מטר באזור החוף הפתוח ושטחים פתוחים בעורף ה-100 מטר או בעורף החופים.

דוד אמסלם: גם העורף מוגדר במטראז' או שהוא פלואידי?

<בינת שוורץ: לאורך החוף יש לנו כ-70,000 דונם של שטחים שמוגדרים בתמ"א 1 כשטחים פתוחים מכל מיני סוגים, שאסורה הבנייה בהם.

דוד אמסלם: העורף מוגדר או שזה יכול להגיע עד ירושלים?

<בינת שוורץ: מה שאנחנו קבענו כעורף מגיע עד הגבול של תמ"א 13, שהוא תחום בדרך ארצית או במסילת ברזל.

<בינת שוורץ: יש לזה היגיון.

אורי מקלב: שהוא, פחות או יותר, 500 מטר בין - - -?

<בינת שוורץ: לא, הוא יותר.

<בינת שוורץ: הוא מגיע עד ארבעה לפעמים.

<בינת שוורץ: זה נע בין קילומטר - - -

דוד אמסלם: אם זה הטווח, אני מניח שזה אילץ אותם לגעת בכל נקודה ונקודה באופן פרטני.

<בינת שוורץ: הטווח שקראנו לו "עורף חוף" נע בין קילומטר לחמישה קילומטר כשהחיץ, שמבחינתנו מייצר את החיץ של עורף החוף הוא, כמו שאמרתי, כביש ארצי או מסילת ברזל.

<בינת שוורץ: תמ"א 31 אפשרה אך ורק במרקמים עירוניים בתוך ה-100 מוקד חוף עירוני, ותיכף אציג לכם מה זה.

<בינת שוורץ: אבל אני רוצה להתחבר למציאות; בשקף רואים את נהרייה, המוגדרת כמרקם עירוני; זו עכו, שמוגדרת כמרקם עירוני בתמ"א 35.

<בינת שוורץ: בתמ"א 1 אנחנו רואים את הסימון של חוף עירוני לאורך המרקם העירוני של נהרייה, חוף פתוח לאורך השטח שבין נהרייה לעכו וחוף עירוני למרגלות עכו.

<בינת שוורץ: מה שעוד רואים בתמ"א 35 זה שמורת טבע לאורך החוף בתוך ה-100, ומעבר ל-100 מטר מכלול חופי, כאשר המכלול החופי הזה באמת לא נקבע מעבר ליישוב שבי ציון או ליישוב הכפרי בוסתן הגליל.

<בינת שוורץ: רואים את הגבול של תמ"א 13, שזו הדרך – כביש מס' 4 עובר לאורך הדרך הזאת, ולכן זה גבול המכלול החופי.

<בינת שוורץ: הכללים בתחום ה-100 מטר שקבעה תמ"א 1: הכלל הראשון הוא שאסור לבנות בתחום ה-100 מטר, למעט מה שנדרש לטובת הציבור ותשתיות שנדרשות לקרבה לים.

<בינת שוורץ: בגדול, מותר כל מה שקשור בהנגשה לחוף, אבל אסור, למשל, חניונים.

<בינת שוורץ: הכלל אומר: עדיף שאת החניונים נשים מחוץ ל-100 מטר.

<בינת שוורץ: כל מיני מתקנים להשבת בעלי חיים לטבע, אישוש, רבייה וכל מה שקשור לבעלי החיים שקשורים ליד; אתרי מורשת ועתיקות – שימור, שיקום, שחזור, גם בנייה שלהם ושימוש נוסף בהם.

<בינת שוורץ: במקום שמוגדר כחוף רחצה – שימו לב, כל חופי הארץ מוגדרים כחופי רחצה - מותר להקים את שירותי החוף, כולל קיוסק – גם בתמ"א 13 היום מותר לעשות קיוסק.

<קריאה: מה זה - - - ?

<בינת שוורץ: עד 50 מטר.

<בינת שוורץ: בחוף עירוני מותר טיילת חוף ומתקנים לספורט ימי ולחינוך ימי.

דוד אמסלם: גם מצללות.

<בינת שוורץ: נכון, מותר גם מצללות.

<בינת שוורץ: זאת אומרת שאם אנחנו מסתכלים לרגע על המוקד העירוני – מוקד עירוני יהיה בחוף רחצה ויכלול את סוכת המציל, הסככות, שירותים, תחנת עזרה ראשונה, טיילת, קיוסקים וכו'.

<בינת שוורץ: זה הכלל.

<תומר רוזנר: מסמנים את חופי הרחצה או שזו הוראה כללית?

<בינת שוורץ: לא.

<בינת שוורץ: אנחנו לא מסמנים כי זה בסמכות שר הפנים וזה משתנה מעת לעת.

אורי מקלב: את אומרת שקיוסק זה 50 מטר, יש גם הגדרה של צפיפות של הקיוסקים?

<בינת שוורץ: נקבע שמוקדי החוף, אסור להם להיות ברצף ונקבע שאי אפשר להביא תוכנית למוקד אלא בתוכנית של שטח תכנוני כולל לכל אורך החוף.

דוד אמסלם: שואל אורי, שלא יקרה מצב שיבנו ארבעה קיוסקים, יחברו אותם ויהיו סופר.

<בינת שוורץ: בטח ינסו.

יגאל גואטה: מסעדות לאורך החוף אתה רואה - - -

אורי מקלב: המבנה הוא גם המשטח - - -

<בינת שוורץ: לא.

<בינת שוורץ: 50 מ"ר המבנה.

<בינת שוורץ: המשטח, יש הנחייה שהוא מה שפחות להתקרב לחוף, להשאיר מעבר פתוח לציבור.

אורי מקלב: משטח של בטון - - -?

<בינת שוורץ: אי אפשר לבנות מכוח התמ"א הזאת, היא קובעת את הכללים.

<בינת שוורץ: עכשיו מגישים תוכנית, מושא התכנון והוולחוף בודקים את התוכנית ומסתכלים האם עונה על הכללים של הוועדה.

אורי מקלב: לא נקבעו כללים, למשל, לרחבות של הקיוסקים האלה - משטחי בטון, משטחי עץ?

<בינת שוורץ: א', אפשר לעשות הרחבות כאלה.

<בינת שוורץ: אתה יודע שחלק מהציבור רוצה לבוא ולשבת ולא להשתכשך במים.

<בינת שוורץ: אבל אפשר לעשות רחבה כזאת רק אם היא משאירה מעבר רחב, גדול ומספיק, מעבר חופשי לציבור ולא חוסמת.

יגאל גואטה: כמה זה רחב, גדול ומספיק?

דוד אמסלם: אבל זה לא במסגרת התמ"א.

<בינת שוורץ: התוכנית הספציפית תקבע.

דוד אמסלם: במסגרת התמ"א היא לא יכולה להיכנס לזה.

דוד אמסלם: היא נותנת הנחיות כלליות.

יגאל גואטה: רצועת חוף נקיה ממשטחים.

יגאל גואטה: צריך להגדיר כללים.

דוד אמסלם: היא מגדירה כללים בסיסיים, בכפוף לזה צריך להיכנס לתוכנית יותר מפורטת.

<עדי שי לוסטיג: סליחה, אדוני היושב-ראש.

<עדי שי לוסטיג: אם אפשר לבקש, ב-11:00 יש מליאה ואני מבינה שהדיון מסתיים.

דוד אמסלם: נכון.

דוד אמסלם: ב-11:00 אנחנו חייבים לעצור.

<עדי שי לוסטיג: אם אפשר לבקש זכות דיבור גם לארגונים.

דוד אמסלם: אפשר לבקש הכול.

<עדי שי לוסטיג: אני מבקשת.

דוד אמסלם: מה הבקשה שלך אמרה?

דוד אמסלם: לא הצלחתי להבין את הבקשה.

<עדי שי לוסטיג: אם אפשר לזרז - - -

דוד אמסלם: להתחיל קודם את הדיבור, לפני שאנחנו מכירים את התוכנית?

<עדי שי לוסטיג: בסדר.

<עדי שי לוסטיג: אנחנו לא נסיים היום, זה הכול.

דוד אמסלם: אז לא נסיים היום.

דוד אמסלם: אני יזמתי את הדיון, בסדר.

דוד אמסלם: אני בטוח שלא נסיים היום, ונעשה עוד דיון.

<בינת שוורץ: אזדרז, באמת אין לי עוד הרבה.

<בינת שוורץ: אבל מעבר לכלל הזה, העיקרי, קבעה תמ"א 1 גם גמישות.

<בינת שוורץ: היא קבעה שבתוכנית אפשר יהיה לחרוג מאותו כלל, כאשר יש אישור קיים בתוך ה-100 מטר.

<בינת שוורץ: בואו נראה כמה דוגמאות בנייה בתוך ה-100 מטר: אנחנו רואים בנהרייה שטחים שלמים שבנויים למגורים.

<בינת שוורץ: יכול להיות שיום אחד נרצה לתכנן את כל המתחם הזה ולעשות התחדשות עירונית ולייצר בנייה עם הרבה יותר אנשים שיגורו בנהרייה.

<בינת שוורץ: התמ"א אפשרה, גם בתחום ה-100 מטר, להגיש תוכניות, אבל היא קבעה כלל אחד: התוכנית החדשה לא תחרוג מקו הבנייה הקיים היום.

<בינת שוורץ: אפשר לראות את זה גם בעכו, בחיפה.

יעל כהן-פארן: מה לגבי שולי העיר?

יעל כהן-פארן: האם זה אומר שאפשר להמשיך את קו הבינוי של עיר עד הקו הכחול של העיר?

יעל כהן-פארן: חוף כרמל בחיפה - אפשר להמשיך?

<בינת שוורץ: אני לא חושבת, אבל אני צריכה לבדוק את זה.

<אלי בן ארי: אפשר ליישר קו במגדלי חוף הכרמל.

<בינת שוורץ: לא, כתוב "השלמות".

<בינת שוורץ: מגדלי חוף הכרמל זה לא נקרא השלמה.

<בינת שוורץ: יש שטח חיץ ענק בין מגדלי חוף הכרמל לבין העיר.

<בינת שוורץ: מה שאמרנו זה שאפשר לעשות תוכנית שעושה גם השלמה, אם יש מגרשים פה ושם שהם חורים כאלה, אין טעם להשאיר חורים בעיר כשזה לא תורם לציבור, לא בהיבט של החוף ולא בהיבט של העיר.

<איתמר בן דוד: כתוב "קו בינוי ראשון".

<בינת שוורץ: אני לא רוצה להתווכח אתכם עכשיו על פרטים, אני מוכנה לבדוק את זה.

<בינת שוורץ: אם אתם מודאגים ממגדלי חוף הכרמל.

<איתמר בן דוד: הפרטים זה הסיפור.

<בינת שוורץ: אגב, כולנו מודאגים ממגדלי חוף הכרמל, והם קמו במשטר של תמ"א 13 הנהדרת.

<בינת שוורץ: בואו נמשיך: זה עכו, חיפה, הרצליה.

דוד אמסלם: בינת, אני מבקש, אל תיכנסי להגנה.

דוד אמסלם: גם אם יש הערה, זה בסדר.

דוד אמסלם: אין פה אנשים רעים ואנשים טובים.

<בינת שוורץ: נכון.

<בינת שוורץ: יש פה רק דעות שונות.

דוד אמסלם: גם הכוונות הן טובות, של כולם.

<תומר רוזנר: הדברים שאמרת זה לגבי מרקם עירוני או לגבי רשות עירונית?

<בינת שוורץ: לגבי יישוב עירוני.

<תומר רוזנר: ישוב קיים.

<תומר רוזנר: אוקיי.

<בינת שוורץ: אמרנו שזו גמישות אחרת מחויבת בהיבט של הציבור.

<בינת שוורץ: הגמישות הנוספת היא שאפשר בתוך ה-100 מטר לאשר תוכנית שקובעת שטח לאירועים זמניים, ובלבד שהאירועים האלה יהיו ציבוריים ולא פרטיים.

<בינת שוורץ: זאת אומרת, אפשר לעשות פסטיבל על חוף הים, כל אחד יוכל להירשם, לשלם קצת כסף ולהיכנס.

<בינת שוורץ: אחד הכללים שקבעה התמ"א הוא שגם כאשר מתקיים האירוע, מובטח מעבר חופשי לציבור לאורך החוף.

<בינת שוורץ: הגמישות השלישית היא שאפשר בתוכנית להקים מוקדי חוף בחוף עירוני.

<בינת שוורץ: במוקד חוף, נוסף על כל מה שאמרתי קודם – קיוסק, סוכת מציל, תחנת עזרה ראשונה - מותר גם להקים מסעדה, רק בחוף עירוני ורק במוקד.

<בינת שוורץ: מיד עולה השאלה: למה לא נעשה מוקד ועוד מוקד ועוד מוקד ונבנה את כל החוף?

<בינת שוורץ: התשובה היא שהתמ"א קבעה את הכלל שעיר שרוצה להגיש תוכנית למוקד חוף חייבת להגיש מסמך ראייה תכנונית כוללת לכל אורך החוף, היא צריכה להראות את פריסת המוקדים לאורך החוף והיא צריכה להראות גם את הרווחים ביניהם.

<בינת שוורץ: זאת אומרת, אין אפשרות לייצר מוקדים צמודים אחד לשני.

<בינת שוורץ: הכלל האחרון שקבעה התמ"א הוא מה ישקול מוסד התכנון כשמוגשת לו תוכנית.

<בינת שוורץ: הוא צריך להרחיק שימושים שהם לא מחויבים להיות בקרבת החוף, ואם אפשר להקים אותם מחוץ – שיקים אותם מחוץ ל-100 מטר; ואם צריך בתוך ה-100 מטר ואין ברירה - אז מזעור הפגיעה בשטח, בחוף ובאקולוגיה.

<בינת שוורץ: כל תוכנית כזאת תוגש עם מסמך סביבתי.

<בינת שוורץ: למה אנחנו מוכרחים להחליף את תמ"א 13?

<בינת שוורץ: תמ"א 13 משתרעת על שטחים מאוד מאוד גדולים, וכשהיא סימנה את היישובים ושטח פיתוח של יישובים, היא סימנה אותם, פחות או יותר, על המצב שהיה קיים בשנות ה-70', ותיכף אראה דוגמאות.

<בינת שוורץ: את יתרת השטחים, מה שהיא לא סימנה כשטח יישוב או כשטח מלונאות, היא סימנה כשטח פתוח, בדרך כלל חקלאי, יש גם קצת שמורות ויערות.

<בינת שוורץ: לפני 33 שנים התמ"א הזאת אושרה, ומאז היא לא עודכנה.

<בינת שוורץ: בואו נראה כמה דוגמאות.

<בינת שוורץ: נהרייה – גבול הפיתוח של נהרייה לפי תמ"א 13 זה השטח החום שאני מראה בשקף.

<בינת שוורץ: כל השטח הזה הוא שטח חקלאי בתמ"א 13 המאושרת כפי שהיא מאושרת היום.

<בינת שוורץ: נראה תצ"א – זו שכונה שלמה בנהרייה.

<בינת שוורץ: אותו דבר לגבי בוסתן הגליל – שטח חקלאי בתמ"א 13 - - -

זוהיר בהלול: הגן הלאומי נראה?

<בינת שוורץ: הנה הגן הלאומי.

<בינת שוורץ: כן, הגן הלאומי נשאר ונשמר.

דוד אמסלם: זה אותו שטח חקלאי שבזמנו רצו להקים בו את חוות הגז, ליד שבי ציון?

<קריאות: מתקן התפלה.

דוד אמסלם: מתקן התפלה.

דוד אמסלם: סליחה.

<בינת שוורץ: יותר מזרחה, מעבר לכביש 4.

אביגדור יצחקי: עוד לא קבענו את מיקום מתקן ההתפלה באופן סופי.

<בינת שוורץ: נכון.

<בינת שוורץ: אפשר לראות כאן תוכנית שאושרה לנהרייה באותו שטח, אבל היא לא מקבלת ביטוי בתמ"א 13.

<בינת שוורץ: תמ"א 13 לא עודכנה, כי תמ"א 13 כללה איזשהו מנגנון, שאפשר באמצעות תוכניות לשנות אותה.

<בינת שוורץ: עוד דוגמה – החלק הצפוני של עכו.

<בינת שוורץ: מבחינת תמ"א 13 זה גבול הפיתוח של עכו, מה שמסומן בחום.

<בינת שוורץ: כל היתר, בין עכו לבוסתן הגליל, זה חקלאי.

<בינת שוורץ: המצב בשטח הוא שיש שם שכונה בנויה.

<בינת שוורץ: למרות זאת, תמ"א 13 עדיין מסמנת את השטח כשטח חקלאי.

<בינת שוורץ: אפשר לראות עוד ועוד דוגמאות – קיסריה, מכמורת, חדרה, אשקלון.

<איתמר בן דוד: אבל את מראה את החלקים הבאמת ישנים של תמ"א 13.

<איתמר בן דוד: אבל בחיפה עצמה - - -

<בינת שוורץ: אתה תראה.

<בינת שוורץ: אני סומכת עליך שתראה.

דוד אמסלם: איתמר, איתמר - - -

<איתמר בן דוד: אני מצטער, אבל יש דיון במועצה בעוד שבועיים - - -

<בינת שוורץ: אני מראה מגמה.

דוד אמסלם: איתמר, זו פעם שניה שאתה אומר לי "מצטער" בדיון הזה.

דוד אמסלם: בפעם השלישית תקום ותצא החוצה.

דוד אמסלם: אל תפריע לה.

דוד אמסלם: תן לה לסיים ואחרי זה אני מבטיח לך שגם אם הזמן לא יאפשר אעשה דיון ואשמע את כולם אחד אחד, ולא אתן לאף אחד להפריע לך.

דוד אמסלם: בוא נשמע קודם כול את המצע.

דוד אמסלם: בבקשה.

<בינת שוורץ: אני מסיימת.

<בינת שוורץ: תמ"א 13, בחלקה הגדול, לא משקפת את המצב קיים וגם - מה שיותר מדאיג אותי – שום מצב עתידי, היא לא נותנת שום אופק.

<בינת שוורץ: תמ"א 1, לעומתה, עושה כמה דברים.

<בינת שוורץ: אחד, היא מתמקדת בחופים - ב-100 מטר היא קובעת כללים מאוד ברורים וטובים לטובת הציבור.

<בינת שוורץ: מעבר לזה, היא מסמנת 70,000 דונם בתחום של תמ"א 13 כשמורות טבע, יערות או מכלול חופי.

<בינת שוורץ: בואו נראה את הסכמה שלה, ובזה אני מסיימת.

<בינת שוורץ: תמ"א 1, בפרק החופים, מסמנת חוף עירוני, חוף פתוח, שמורות טבע – במקרה הזה זו שמורת טבע אמיתית שמסומנת באזור שבין בוסתן הגליל לשבי ציון - ועורף חוף פתוח, שבו מותר רק שטחים פתוחים.

<בינת שוורץ: זו תמ"א 1 בפרק החופים שלה.

דוד אמסלם: ההתייחסות שלכם לעורף קיימת?

דוד אמסלם: יש כללים לעורף החוף?

<בינת שוורץ: כן.

<בינת שוורץ: הכללים הם שמותר לעשות שם שימושים מסוג של שטחים פתוחים.

דוד אמסלם: זה תמיד נכון.

<בינת שוורץ: אבל רק שטחים.

אביגדור יצחקי: הוויכוח הוא על העורף.

<בינת שוורץ: בשטחים שסומנו כמכלול חוף – לעורף החוף אנחנו קוראים "מכלול חוף" – מותר לאשר בתוכם תוכנית שמתייחסת לשטחים פתוחים, שטחים חקלאיים, בריכות תעשייתיות וחקלאיות, כי הרבה פעמים בעורף החוף יש בריכות דגים, ושימושים נוספים, אם הם יהיו צמודי דופן.

<בינת שוורץ: נגיד ששבי ציון ירצו להקים גן ילדים וזה צמוד ונכנס למכלול החוף, זה יהיה אפשרי, אבל רק בקבלת אישור המועצה הארצית, והיא תמיד תסתכל על התמונה הכוללת לפני שתקבל החלטה.

<תומר רוזנר: שזה גם היום אפשר בתמ"א 13.

<בינת שוורץ: כן.

<בינת שוורץ: זה גם היום אפשרי לפי תמ"א 13.

דוד אמסלם: זאת אומרת לא שיניתם את הכללים בנושא של העורף.

<בינת שוורץ: לא שינינו את הכללים, שינינו את התפיסה.

<בינת שוורץ: אסביר במילה.

<בינת שוורץ: תמ"א 13, מבחינת עורף החוף, קבעה: פה יהיה מבנה ציבור, פה יהיה בית מלון, פה יהיה יישוב כפרי, פה יהיה אזור תעשייה, פה יהיה שטח חקלאי, פה תהיה שמורת טבע, פה יהיה יער.

<בינת שוורץ: היא נכנסה לרזולוציה שלא נדרשת היום ברמת התכנון הארצי, כי כשאישרו אותה לא היו תוכניות מתאר מחוזיות לכל השטחים, למשל, והיום יש.

<בינת שוורץ: התכנון העירוני הזה פחות מעניין אותנו ברמה הארצית, הוא נעשה ברמות אחרות.

דוד אמסלם: עדיין לא קיבלתי תשובה לגבי העורף.

דוד אמסלם: אגיד לך מה הבעיה שלי בעורף: העורף משתנה, כפי שאמרת.

דוד אמסלם: מה שתוחם אותו זה מסילת ברזל או כביש.

דוד אמסלם: זה יכול להיות בין ארבעה קילומטר ל-300 מטר.

דוד אמסלם: איזה התייחסויות אתם יכולים לתת בין ארבעה קילומטר ל-300 מטר?

דוד אמסלם: מה הכללים?

דוד אמסלם: זו בעיה.

דוד אמסלם: מה, בארבעה קילומטר לא יבנו בתים?

<בינת שוורץ: כשאנחנו אומרים "עורף חוף" אנחנו מתכוונים לשטח ספציפי שנבחן וסומן בתמ"א 1 כעורף חוף.

דוד אמסלם: זאת אומרת, ההתייחסות היא ספציפית לתא השטח הזה.

<בינת שוורץ: לתא השטח הזה, ל-70,000 - - -

אביגדור יצחקי: הוא מסומן ברור.

אביגדור יצחקי: ההפרש בין תמ"א 13 לתמ"א 1 הוא 13,000 דונם.

אביגדור יצחקי: 70,000 דונם נשארים מסומנים, 13,000 דונם סומנו בצורה שונה.

אביגדור יצחקי: מחכים לתוכניות כאלה ואחרות, וגם על ה-13,000 דונם האלה אנחנו יושבים עכשיו בשביל לבחון בפינצטה.

דוד אמסלם: בגדול מה שאתה אומר, שעורף החוף נבחן לכל אורך המדינה, ומתוך 70,000 שאז הוגדרו - - -

אביגדור יצחקי: היה 83,000.

דוד אמסלם: היו 83,000 שהיו לגביהם כללים מסוימים - - -

אביגדור יצחקי: נשארו מסומנים 70,000 - -

דוד אמסלם: נשארו 70,000 מסומנים באותם כללים ו-13,000 כרגע בדיון.

אביגדור יצחקי: בדיוק.

אביגדור יצחקי: ביניהם, 4,500 דונם בתוך שטחים אורבניים, ששם הדיון נגמר לדעתי, למעט תיקונים כאלה ואחרים, כמו באשקלון ובמקומות אחרים.

אביגדור יצחקי: לגבי 8,500 הדונם הנוספים צריך לשבת אחד אחד ולראות.

אביגדור יצחקי: אני אומר לכם כבר: פלמחים – אני מסכים עם החברה להגנת הטבע, במקומות אחרים אני פחות מסכים אתם.

אביגדור יצחקי: לדוגמה, יש את הסיפור של געש ושפיים - יש שם שמורת טבע, כרגע יש להם קו שנמצא במרחק מסוים מהחוף.

אביגדור יצחקי: מה שהם מבקשים זה שמאחורי כל הקו הזה ומאחורי כל הבתים האלה- - - קריאה מתי הפעם האחרונה שהיית בים, נגעת בחול?

דוד אמסלם: גברתי, זה לא יפה.

דוד אמסלם: בבקשה.

אביגדור יצחקי: 13,000 הדונם האלה, ישבתי ובחנתי אותם.

אביגדור יצחקי: נשב עם עוד גורמי מקצוע ונבחן אותם.

אביגדור יצחקי: אין לנו שום עניין בדבר הזה, זה לא קשור לדיור, זה קשור לשאלה איך מפתחים מקום.

אביגדור יצחקי: בעורף של שטח אורבני להשאיר עוד פעם שטח מוגן, נראה לי - - - תל אביב, למשל – כל מה שנמצא ממזרח לרחוב הירקון זה חלק בנוי, הוא בתחום ה-100 מטר.

אביגדור יצחקי: אז אומרים: תגביל את הגובה.

אביגדור יצחקי: אני עוד לא יודע לחשוב על זה; זה קשור בתל-אביב, זה קשור בתוכנית המתאר של תל-אביב.

אביגדור יצחקי: בדרך כלל יש שם בתי מלון, בתי נופש ודברים מהסוג הזה, כי צריכים גם לפתח תיירות במדינה הזאת, וחלק מפיתוח התיירות זה גם פיתוח של אזורים אורבניים.

אביגדור יצחקי: קח את נתניה, למשל - - -

זוהיר בהלול: 13,000 דונם זה כמעט 20%.

זוהיר בהלול: זה מאוד משמעותי.

זוהיר בהלול: השאלה היא מה המגמה.

אביגדור יצחקי: אבל זה נבחן פרטני, אחד אחד, וזה ימשיך להיבחן באופן פרטני, כי אין דין אשקלון וזיקים כדין אכזיב - - -

דוד אמסלם: העורף שהם הגדירו, לדעתי זו החלטה שרירותית שהתקבלה בזמנו.

דוד אמסלם: מה זה קו רכבת או כביש?

דוד אמסלם: אם קו הרכבת היה שבעה קילומטר, שם היה נקבע הקו?

דוד אמסלם: זו לא החלטה תכנונית, זו החלטה שמישהו החליט פעם.

דוד אמסלם: רצה להגביל משהו, אז בא לו בראש כביש ראשי או - - -

<אלי בן ארי: לפני 30 שנה זה - - -

דוד אמסלם: בסדר.

<אלי בן ארי: היה תכנון מאחורי זה.

דוד אמסלם: אבל גם קו הרכבת, אני מניח שהוא לא נעשה ישר.

דוד אמסלם: לכן, היתה איזושהי החלטה, לדעתי שרירותית, שרצתה להגביל אז היא הכפילה.

דוד אמסלם: היא אמרה: לא בונים על המסילה, לא בונים על הכביש - - -

<אלי בן ארי: הרעיון היה שעושים הגנה - - -

דוד אמסלם: לא חשוב, בואו נתקדם.

<אלי בן ארי: הקו שמדברים עליו, הרכבת או המסילה, זה קו הקצה של התוכנית.

<אלי בן ארי: הרצועה של השטחים המוגנים לא מגיעה עד המקום הזה.

<אלי בן ארי: היא עוברת בכל מיני מקומות הגיוניים.

דוד אמסלם: אם היית שומע עד הסוף היית מבין.

דוד אמסלם: התקבלה החלטה שרירותית בזמנו, כדי לתחם את הקו הקיצון.

דוד אמסלם: בתוך הרצועה שנוצרה נכנסים באופן ספציפי, מתחילים לבחון כל תא שטח ולראות אם יש לזה היגיון, אין לזה היגיון, האם פה זה נכון.

דוד אמסלם: אם היה תא שטח שהוא לא רלוונטי לכללים האלה, שאין בעיה לבנות – אז הוא יגיד לבנות; אם יש בעיה לבנות – אז לא.

דוד אמסלם: לגבי קו ה-100 מטר הם נתנו הנחיות כלליות לגבי כל המדינה, בלי הרבה משחקים.

דוד אמסלם: כאן אתה בוחן כל תא שטח.

דוד אמסלם: הוא אומר שבחנו את כל 83,000 הדונם, אז 13,000 דונם החרגנו כרגע ואנחנו רוצים לדבר עליהם וכנראה לעשות בהם שינויים, מעבר למה שהיה עד היום.

דוד אמסלם: זה מה שהוא טוען.

דוד אמסלם: בבקשה.

<בינת שוורץ: אני חושבת שאפשר לאפיין את 13,000 הדונם בשלוש קבוצות: קבוצה אחת, כמו שאמר אביגדור, שהיא בתחום יישוב עירוני.

<בינת שוורץ: זה בדרך כלל שצ"פ עירוני או איזשהו נחל שעובר בתחום העיר, והמקום לתכנן אותו בתוכנית מתאר או בתוכנית מתאר מחוזית.

<בינת שוורץ: דרך אגב, כל השטחים האלה מסומנים ירוקים בתוכניות מתאר מחוזיות או מקומיות.

<בינת שוורץ: הסוג השני של שטחים ב-13,000 הדונם הם שטחים שנמצאים תחת פעילות, שליטה ומחנות של מערכת הביטחון.

<בינת שוורץ: יש לנו 5,000 במערכת הביטחון שהם בנויים, ותמ"א 13 סימנה אותם כשטח פתוח.

<בינת שוורץ: הסוג השלישי זה שטחים שהם פתוחים וחקלאיים, אבל הם נמצאים בעורף המזרחי של בנייה של יישובים.

<בינת שוורץ: לכן, ברמה הארצית הם לא מפקדים כעורף חוף פתוח, הם עורף יישוב.

אביגדור יצחקי: לא כולם.

אביגדור יצחקי: בפלמחים זה לא ככה, באכזיב זה לא ככה.

<בינת שוורץ: בפלמחים הקונפליקט הוא עם מערכת הביטחון.

<בינת שוורץ: זהו, סיימתי.

<בינת שוורץ: תודה רבה לכם.

דב חנין: הצעה טכנית.

דוד אמסלם: בבקשה, דב.

דב חנין: תודה, אדוני.

דב חנין: הדיון הזה הוא דיון מאוד חשוב, אבל בגלל לחץ הזמנים הוא גם מאוד קצר.

דוד אמסלם: האמת היא שחבל לי להפסיק אותו עכשיו.

דב חנין: גם הארגונים לא ממש יכלו להתבטא בדיון הזה.

דב חנין: אני מבין שבמועצה הארצית מתוכנן דיון בעוד שבועיים.

אביגדור יצחקי: לא.

דב חנין: ככה אני מבין.

דב חנין: אולי אני טועה.

אביגדור יצחקי: מה פתאום.

<קריאה: בדיוק עוד שבועיים.

דב חנין: עוד שבועיים.

אביגדור יצחקי: מאיפה אתה יודע שמתוכנן לי?

אביגדור יצחקי: מאיפה האמירות האלה?

אביגדור יצחקי: מי אמר?

אביגדור יצחקי: מי מחליט על סדר היום של המועצה הארצית?

אביגדור יצחקי: אדוני, יש רק אחד שמחליט על סדר היום של המועצה הארצית, עם כל הכבוד לכולם.

דב חנין: המטרה שלי, אדוני היושב-ראש, היא שלנו בכנסת תהיה הזדמנות לשמוע, לחשוב, להביע דעה לפני שהם מקיימים דיון.

דב חנין: אם אביגדור אומר לנו שאין דיון בעוד שבועיים אז אין לחץ; אם יש דיון בעוד שבועיים, אז מתי שאתם רוצים - - -

אביגדור יצחקי: אני לא יודע אם יש דיון.

דב חנין: אתה קובע, אני מקבל.

דב חנין: אם אתה אומר שאין דיון בעוד שבועיים, אין לחץ.

דוד אמסלם: מה שדב אומר הוא שעדיף שנעשה את הדיון לפני שאתם מקבלים את ההחלטה.

דב חנין: בדיוק.

דב חנין: זה הכול.

דוד אמסלם: בסדר.

דוד אמסלם: מבחינת נהלי הכנסת, אני חייב להפסיק את הדיון ב-11:00 בגלל שמתחילה המליאה.

דוד אמסלם: אם זה היה תלוי בי היינו ממשיכים.

דוד אמסלם: אחרוג בחמש דקות כדי לשמוע מכם הערות איך אנחנו מתקדמים מפה בדיון הבא.

דוד אמסלם: נקבע עוד דיון.

דוד אמסלם: אם יש לכם הערות, לא לגופו של הדיון אלא לפרוצדורה איך נעשה את הדיון הבא.

<שלמה אברמוביץ: להציל חוף – כרגע אתם יכולים לעשות את זה.

דוד אמסלם: איך?

<שלמה אברמוביץ: אני אזרח מן השורה.

<שלמה אברמוביץ: אני נלחם כבר מזה חודשיים נגד בניית החומה האדירה בחוף תש"ן, קילומטר חוף שגוזלים מתושבי הקריות.

דוד אמסלם: הסברתי - - -

<שלמה אברמוביץ: אבל אדוני, יש פה חברי כנסת שחתמו על בקשה לדיון דחוף על הנושא הזה, והבנייה אמורה להתחיל מחר.

<שלמה אברמוביץ: המשמעות היא שקילומטר חוף, מתוך 4.5 קילומטר של חוף, נעלם ככה.

דוד אמסלם: אבל איך אתה רוצה שאעצור את הבנייה שמתחילה מחר?

זוהיר בהלול: אבל כבר חודשיים הבן אדם מתריע.

דוד אמסלם: אני יזמתי את הדיון הזה בלי קשר לכלום, בגלל שעשיתי דיון קודם לכן.

דוד אמסלם: סיפרתי לכם, עשינו לפני חצי שנה.

דוד אמסלם: אני לא יודע אתה מדבר ואין לי מושג על איזה הצעה.

דוד אמסלם: אם יש – נדון עליה בלי קשר לכלום.

דוד אמסלם: איתמר, בבקשה.

דוד אמסלם: דרך אגב, אם נעלבת מההערה הקודמת שלי, אז אני מתנצל.

<איתמר בן דוד: אני קודם כול מתנצל שאני מתפרץ, אבל אני באמת עושה את זה כי אכפת לי מהדברים.

דוד אמסלם: ברור לי, בגלל זה אמרתי מה שאמרתי.

דוד אמסלם: אם נפגעת ממני בהערה, כשהייתי קצת יותר חד-משמעי, אז אני מתנצל.

איל בן ראובן: זה בא מהציפיות שלנו מהכנסת.

איל בן ראובן: אנחנו חושבים שבמקרה הזה צריך לבחון את הממשלה ואת הצעדים שלה.

איל בן ראובן: מהמקום הזה הציפיות שלנו, ואנחנו מחכים לדיון הזה הרבה זמן.

איל בן ראובן: הדברים האלה קורים בוועדת התכנון, אבל לטעמנו יש גם הליכים רבים במחשכים.

איל בן ראובן: לשאלתך, אני מציע שהדיון הבא יהיה - - -

אביגדור יצחקי: סליחה, מה זו האמירה הזאת?

אביגדור יצחקי: איזה מחשכים?

<איתמר בן דוד: בין מועצה ארצית למועצה ארצית מנהל התכנון יושב עם כל מיני גורמים – מהממשלה - - -

דוד אמסלם: איתמר, תתייחס - - -

<איתמר בן דוד: לצערי, המצגת של מנהל התכנון לקחה את מרבית הזמן היקר של הדיון הזה.

<איתמר בן דוד: לא התארגנתי עם מצגת, אנחנו יכולים בעל פה, אני ואלי בן ארי, להציג את הצד של הארגונים הארציים שמלווים את התהליך הזה.

<איתמר בן דוד: משה פרלמוטר עשה את העבודה אצלנו, ואנחנו אפילו מצטערים שהוא עשה אותה כי זה המון השקעת משאבים.

<איתמר בן דוד: בצוק העתים עשינו את זה.

<איתמר בן דוד: אני רוצה להתחיל מהעניין הזה - - -

דוד אמסלם: מה ההצעה?

דוד אמסלם: מה הפרוצדורה שאתה מציע?

<איתמר בן דוד: דיון בשבוע הבא.

<איתמר בן דוד: להערכתי, צריך שעה וחצי כי יש גם תושבים מהקריות, מפלמחים - - -

דוד אמסלם: לא צריך להסביר לי.

דוד אמסלם: אתה אומר לי: דודי, אנחנו צריכים בשבוע הבא, וזה בהנחת עבודה שהיון שלו הוא בעוד שבועיים.

דוד אמסלם: אתה אומר שאנחנו צריכים דיון של שעה וחצי כדי לשמוע את הארגונים.

<איתמר בן דוד: 13,000 דונם זה בדיוק הדבר שהוא בלב המחלוקת, שהתהליך סטה מהמסלול.

<איתמר בן דוד: זה היבט סטטוטורי, וזה לא הכול.

<איתמר בן דוד: את זה נרצה להראות.

דוד אמסלם: תודה.

דוד אמסלם: בבקשה.

<חנה קופרמן: אני מהפורום הישראלי לשמירה על החופים.

<חנה קופרמן: יש לי בקשה מהמועצה הארצית – לדחות את הדיון הזה.

דוד אמסלם: קודם כול בואו נשמע אם זה התאריך באמת.

דוד אמסלם: ישנו תאריך כזה, בעוד שבועיים?

אביגדור יצחקי: לא אהיה בעוד שבועיים.

דוד אמסלם: לא יהיה בעוד שבועיים.

<חנה קופרמן: אני מבקשת שהוועדה תבחן האם בכלל מדובר בהליך שלא מנוגד לחוק, כי חוק החופים קבע שחופי הים, החולות - - -

דוד אמסלם: אבל את מתחילה את הדיון עכשיו.

<חנה קופרמן: בסדר, אבל גם לבחון את זה מבחינת חקיקה, משום שבינת שוורץ וכבוד יושב-ראש המועצה הארצית אומרים – אני מראה לכם תמונה של חוף בת ים, שזו השקפת העולם של ועדת התכנון היום.

<חנה קופרמן: להקים 45 קומות במרחק 60 מטר מהחוף - - - סותרת את חוק החופים.

<חנה קופרמן: זו השורה התחתונה.

דוד אמסלם: חנה, שבי.

דוד אמסלם: את יכולה לשבת, חנה.

דוד אמסלם: את מכירה את הכללים שלי, את יודעת שאני בן אדם מדויק וחד-משמעי, וגם הוצאתי אותך מאחד הדיונים וגם את החברה שלך.

דוד אמסלם: אני גם לא אוהב חוסר הגינות.

דוד אמסלם: יזמתי את הדיון בגלל שהנושא חשוב לי.

דוד אמסלם: שאלתי את החברים בעניין הפרוצדורה, הצבעת וחשבתי שיש לך עניין בפרוצדורה- - -

<חנה קופרמן: הפרוצדורה לבחון את החוק.

דוד אמסלם: הסברתי את הפרוצדורה במובן הזה: שבוע הבא, עוד שבועיים; שעה וחצי מספיק או לא.

דוד אמסלם: לא התחלתי דיון.

<חנה קופרמן: פרוצדורה: אחד, לדחות את הדיון במועצה הארצית - - -

אביגדור יצחקי: אין דיון.

<חנה קופרמן: דבר שני, לבחון את הצעדים שעושים בתמ"א 1 אל מול החוק.

דוד אמסלם: במסגרת הדיון תקבלי את זכות הדיבור ואז תגידי את זה.

דוד אמסלם: תודה רבה.

דוד אמסלם: פרוצדורה בלבד, חבר'ה.

<שלמה אברמוביץ: איך עוצרים את הבנייה מחר בבוקר?

דוד אמסלם: זה בית משפט, לא אני.

<יובל ארבל: אני מבקש שהדיון לא יהיה רק אורך החוף, כי ניסו להציג פה כאילו השוני הוא רק בנושא הזה.

דוד אמסלם: גם בחוף עצמו.

דוד אמסלם: אין בעיה.

<יובל ארבל: גם ב-100 מטר.

<אלי בן ארי: קודם כול, כל הכבוד על קיום הדיון הזה.

<אלי בן ארי: זה לא מובן מאליו.

דוד אמסלם: אתה מבזבז זמן.

דוד אמסלם: תתקדם.

<אלי בן ארי: הדבר השני, חשוב מאוד שהדיון הזה יתקיים לפני ישיבת המועצה הארצית וגם שיישאר פער זמן, כדי שאולי יהיו הערות מסודרות - - -

דוד אמסלם: כמה זמן צריך, לדעתך?

<אלי בן ארי: אם אביגדור מוכן להצהיר שזה לא יהיה - - -

דוד אמסלם: הוא אמר: זה לא יהיה בשבועיים הקרובים.

<אלי בן ארי: זו ישיבה של פעם בחודש.

<אלי בן ארי: אם זה לא בישיבה הקרובה, יש לנו זמן ואז אדוני יכול לקבוע תוך שבועיים, שלושה.

דוד אמסלם: אביגדור, זה בישיבה הקרובה?

אביגדור יצחקי: לא.

אביגדור יצחקי: אמרתי כבר שלא.

דוד אמסלם: אז אסכם.

דוד אמסלם: בעזרת השם, בעוד שבועיים נקיים את המשך הדיון.

דוד אמסלם: הזמן שייקבע לדיון הוא שעתיים.

דוד אמסלם: במסגרת הזמן הזו נתחיל עם הארגונים, שידברו כשעה.

דוד אמסלם: נפתח אתם.

דוד אמסלם: אחרי זה נשמע את הערות מנהל התכנון להערות שלכם ונסגור עם הערות חברי הכנסת.

<תומר רוזנר: שאלה קצרה.

<תומר רוזנר: מה שקרה זה שהחלטתם בוועדה לנושאים תכנוניים עקרוניים להעביר למועצה הארצית?

<תומר רוזנר: מה המצב שאנחנו עומדים בו היום?

<בינת שוורץ: בתמ"א 1 אנחנו במועצה הארמית פרק פרק – פרק האנרגיה, פרק המים.

<בינת שוורץ: פרק החופים נדון והוצבע פה אחד, חוץ ממתנגד אחד.

<בינת שוורץ: עכשיו המועצה הארצית ביקשה לראות את כל הפרקים יחד כדי להעביר להערות הוועדות המחוזיות.

<בינת שוורץ: זה הדיון המדובר.

<תומר רוזנר: לא נושא החופים.

<בינת שוורץ: במסגרת הכללית.

אביגדור יצחקי: תמ"א 13 ספציפית הועבר להערות הוועדות.

<תומר רוזנר: היא אומרת שלא.

<בינת שוורץ: זה יעבור יחד כחבילה אחת, כתמ"א 1, ולא כפרק פרק.

דוד אמסלם: תודה רבה לכולם, אני חייב לנעול את הישיבה.

דוד אמסלם: המשך יום טוב.